Een dood, 8 beseer in Fochville ongelukFoto: ER24 Werner Vermaak, woordvoerder van ER24, het gesê van die insittendes van die VW Kombi is uit die voertuig geslinger. Een persoon is op die toneel dood verklaar. Drie mense is kritiek beseer. Twee van die beseerdes is per helikopter na hospitale vervoer vir behandeling. Volgens Vermaak is die ander beseerdes op die toneel behandel voor hulle met ambulanse na verskeie nabygeleë hospitale vervoer is. “Die mans, glo tussen 20 en 30 jaar oud, was van Azaadville op pad na Potchefstroom om by vriende aan te sluit vir ŉ visvanguitstappie,” het hy gesê. Een van die insittendes het aan paramedici gesê dat een van die Kombi se wiele gebars het waarna die bestuurder glo beheer verloor het. Die presiese oorsaak van die ongeluk word egter ondersoek.